जैतारण से लूटा शराब से भरा ट्रक पिंडवाड़ा में मिला
बर-जोधपुरनेशनल हाईवे 112 पर बिलाड़ा और जैतारण थाने की सरहद के बीच करीब 22 लाख रुपए की सरकारी शराब से भरा ट्रक लूट कर भागे बदमाशों का कोई सुराग नहीं लगा है, लेकिन खाली ट्रक मंगलवार देर रात पिंडवाड़ा के निकट कोजड़ा गांव की सरहद में हाईवे के पास खड़ा मिला। इससे माना जा रहा है कि जैतारण से ट्रक लूटकर भागे बदमाशों ने पिंडवाड़ा के पास दूसरे ट्रक में शराब के 450 कार्टन शिफ्ट कर गुजरात की ओर ले गए। पकड़े जाने के भय से बदमाशों ने लूटा हुआ ट्रक पिंडवाड़ा के पास छोड़ दिया। इस सूचना के बाद जैतारण से गई पुलिस टीम ट्रक लेकर पिंडवाड़ा से जैतारण पहुंची। पुलिस का कहना है कि आरोपियों की तलाश में टीमें गठित की गई हैं। पुलिस के अनुसार अलवर स्थित राजस्थान स्टेट ब्रेवरीज लिमिटेड से निर्मित अंग्रेजी शराब के करीब 450 कार्टन ट्रक में भर कर चालक खलासी मंगलवार दिन में जोधपुर स्थित आबकारी विभाग के डिपो में सप्लाई करने जा रहे थे। शराब की कीमत 22 लाख से ज्यादा बताई जाती है। बिलाड़ा जैतारण की सरहद में पीछे से बोलेरो में आए पांच-छह बदमाशों ने ट्रक रुकवाया और चालक खलासी को यह कहते हुए नीचे उतारा कि यह ट्रक एक्सीडेंट कर भागा है। बदमाशों ने दोनों को पुलिस थाने में ले जाने का कहते हुए अपनी बोलेरो में बिठाया और उन्हें बंधक बना दो घंटे तक इलाके में लेकर घूमते रहे, जिन्हें आरोपियों ने जंगल में पटक दिया, जबकि मौके पर ठहरे दो बदमाश ट्रक लेकर भाग गए। शेष| पेज 13
मंगलवारदेर रात पिंडवाड़ा के निकट कोजड़ा गांव की सरहद में हाईवे के पास लावारिस हालत में ट्रक को देख ढाबे वालों ने पिंडवाड़ा पुलिस को इसकी सूचना दी।
bho_Deva hin_Deva hin_Deva